b'\n_START_ARTICLE_\nNeu5Gc\n_START_PARAGRAPH_\nN-Glycolylneuraminsyre (Neu5Gc) er en sialinsyre, der findes i de fleste pattedyr, men ikke i mennesket. Mennesket kan ikke producere Neu5Gc p\xc3\xa5 grund af en mutation, der formentlig skete for mellem to og tre millioner \xc3\xa5r siden, lige f\xc3\xb8r evolutionen af sl\xc3\xa6gten Homo._NEWLINE_Neu5Gc findes som en del af mange glycoconjugater som glycoproteiner og gangliosider.\n_START_SECTION_\nCancerrelation\n_START_PARAGRAPH_\nNeu5Gc kan v\xc3\xa6re et bindeled mellem stort indtag af r\xc3\xb8dt k\xc3\xb8d og coloncancer. Unders\xc3\xb8gelser med mus, der ligesom mennesket ikke kan producere Neu5Gc, viser at fodring med Neu5Gc giver st\xc3\xb8rre forekomst af cancer.'